কী সিদ্ধান্ত হল সর্বদল বৈঠকে? দেখুন বড় আপডেট

ওয়েবডেস্ক: কাশ্মীরের (Kashmir) পহেলগাঁওতে (Pahalgam) পর্যটকদের (Tourist) উপর নির্বিচারে গুলি চালিয়ে হত্যালীলার জবাব দেবে ভারত। জঙ্গিদের খুঁজে বের করে দৃষ্টান্তমূলক শাস্তি দেওয়া হবে, বলে কড়া বার্তা দিয়েছেন প্রধানমন্ত্রী নরেন্দ্র মোদি (Narednda Modi)। আর তার পরেই কেন্দ্রের ডাকা সর্বদলীয় বৈঠকে (All Party Meeting) দেশের স্বার্থে সমস্ত বিরোধ ভুলে গিয়ে একজোট হলেন সমস্ত বিরোধীরা। বিভিন্ন দলের রাজনৈতিক দলের নেতারা উপস্থিত ছিলেন।

পহেলগাঁও হামলা নিয়ে কেন্দ্রের ডাকা সর্বদলীয় বৈঠকে যোগ দেওয়ার পর লোকসভার বিরোধী দলনেতা রাহুল গান্ধী (Rahul Gandhi) বৃহস্পতিবার বলেন, বিরোধীরা সরকারকে পূর্ণ সমর্থন জানিয়েছেন। সকলেই পহেলগাঁওয়ে এই হামলার তীব্র নিন্দা জানিয়েছেন। সাংবাদিকদের প্রশ্নের উত্তরে রাহুল বলেন, কেন্দ্র সরকার যে ব্যবস্থা নেবে, বিরোধীদের সেখানে পূর্ণ সমর্থন থাকবে।

শুক্রবার শ্রীনগর যাচ্ছেন রাহুল গান্ধী। অনন্তনাগ হাসপাতালে গিয়ে আহতদের সঙ্গে দেখা করবেন তিনি।পহেলগাঁও ঘটনার পরেই মার্কিন যুক্তরাষ্ট্রের সফর কাটছাঁট করে তিনি দেশে ফিরে আসেন। কেন্দ্রের ডাকা সর্বদলীয় বৈঠকে যোগ দেন রাহুল।

কংগ্রেস সভাপতি মল্লিকার্জুন খাড়গে বলেন, সব দলই এই কাপুরুষোচিত হামলার নিন্দা করেছে। সেইসঙ্গে খাড়গে জানিয়েছেন, আমরা সকলেই চাই কাশ্মীরে যত শীঘ্র সম্ভব শান্তি ফিরে আসুক।

আরও পড়ুন- সর্বদল বৈঠক শেষ, কী সিদ্ধান্ত কেন্দ্রের? কী জানালেন রাহুল?

তৃণমূল সাংসদ সুদীপ বন্দ্যোপাধ্যায় বলেন, নিরাপত্তার গাফিলতি নিয়েও আলোচনা হয়েছে তাঁদের। আমরা সরকারকে আশ্বস্ত করেছি, সব রাজনৈতিক দল সরকারের পাশে আছে, দেশে স্বার্থে সরকার যে সিদ্ধান্তই নিক আমরা পাশে আছি।

আপ সাংসদ সঞ্জয় সিং বলেছেন, এই হামলার জন্য কার দায় তা ঠিক করা দরকার। গোটা দেশ ক্রোধে জ্বলছে। দেশ চায় কেন্দ্রীয় সরকার এই বর্বরোচিত হামলার উপযুক্ত জবাব দিক। পাকিস্তানের বিরুদ্ধে মোক্ষম জবাব দিক ভারত। সেইসঙ্গে আপ সাংসদ কেনো এই নিরাপত্তা গাফিলতি তার জবাবদিহি করতে হবে।

সংসদ বিষয়ক মন্ত্রী কিরেন রিজিজু জানান, কেন্দ্রীয় গোয়েন্দা বিভাগ ও সরকারের শীর্ষ আধিকারিকরা সংসদে হামলা বিষয়টি নিয়ে সংসদ সদস্যদের বিস্তারিত জানিয়েছেন। কোথায় গাফিলতি, কোথায় ত্রুটি সেই বিষয়টি জানানো হয়েছে।

এদিন প্রতিরক্ষামন্ত্রী রাজনাথ সিংয়ের সভাপতিত্বে এই বৈঠক হয়। সেখানে উপস্থিত ছিলেন কেন্দ্রীয় মন্ত্রী অমিত শাহ, জেপি নাড্ডা সহ কিরেন রিজিজু।

সূত্রের খবর, খুব ইতিবাচক একটি বৈঠক হয়েছে। এই বৈঠকে প্রধানমন্ত্রীর অনুপস্থিতি, কাশ্মীরের নিরাপত্তা নিয়ে প্রশ্ন থাকলেও, সর্বদল বৈঠক সদর্থক বলেই জানা গেছে।

দেখুন আরও খবর-